ΚΑΝΟΝΙΣΜΟΣ (ΕΟΚ) αριθ. 2408/80 ΤΗΣ ΕΠΙΤΡΟΠΗΣ της 16ης Σεπτεμβρίου 1980 περί της πωλήσεως, με σκοπό την εξαγωγή τους, σε τιμή που καθορίζεται κατ' αποκοπήν εκ των προτέρων, ορισμένων βοείων κρεάτων με οστά που κατέχει ο γαλλικός οργανισμός παρεμβάσεως και περί τροποποιήσεως του κανονισμού (ΕΟΚ) αριθ. 1687/76.

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΟΚ) αριθ. 2916/79(2), και ιδίως το άρθρο 7 παράγραφος 3,

Εκτιμώντας:

ότι ο γαλλικός οργανισμός παρεμβάσεως διαθέτει ορισμένα αποθέματα βοείου κρέατος το οποίο αγοράσθηκε στα πλαίσια του κανονισμού (ΕΟΚ) αριθ. 701/79 της Επιτροπής(3), όπως τροποποιήθηκε από τον κανονισμό (ΕΟΚ) αριθ. 900/79(4)- ότι, λαμβάνοντας υπόψη τα χαρακτηριστικά των κρεάτων αυτών, κρίνεται σκόπιμο να επιτραπεί η πώλησή τους προς εξαγωγή-

ότι το άρθρο 2 παράγραφος 1 του κανονισμού (ΕΟΚ) αριθ. 98/69 του Συμβουλίου(5), όπως τροποποιήθηκε από τον κανονισμό (ΕΟΚ) αριθ. 429/77(6), προβλέπει, αφ' ενός, ότι η διάθεση των προϊόντων που κατέχουν οι οργανισμοί παρεμβάσεως δύναται να προβλέπεται όταν τα προϊόντα προορίζονται για την εξαγωγή και, αφ' ετέρου, ότι οι τιμές πωλήσεως των κρεάτων αυτών δύνανται να καθορίζονται κατ' αποκοπήν εκ των προτέρων- ότι ενδείκνυται η προσφυγή σε αυτό το σύστημα πωλήσεως-

ότι ενδείκνυται η συμμόρφωση προς τις διατάξεις του κανονισμού (ΕΟΚ) αριθ. 2173/79 της Επιτροπής(7) όσον αφορά την πώληση σε τιμή που καθορίζεται κατ' αποκοπήν εκ των προτέρων- ότι επιτρέπεται η παρέκκλιση του άρθρου 2 παράγραφος 2 εδάφιο 2 του εν λόγω κανονισμού, λαμβάνοντας υπόψη τις διοικητικές δυσχέρειες που προκύπτουν, σε ορισμένα Κράτη Μέλη, από την εφαρμογή του κανόνα αυτού-

ότι είναι αναγκαίο να προβλεφθεί η σύσταση ασφαλείας, κατά ποσό αρκετά υψηλό, για την εξασφάλιση των εξαγωγών των κρεάτων αυτών- ότι είναι επί πλέον αναγκαίο να τροποποιηθεί ο κανονισμός (ΕΟΚ) αριθ. 1687/76 της Επιτροπής(8), όπως τροποποιήθηκε τελευταία από τον κανονισμό (ΕΟΚ) αριθ. 1302/80(9)-

ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως του Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Πραγματοποιείται η πώληση περίπου 60 τόννων οπισθίων τεταρτημορίων βοοειδών που κατέχει ο γαλλικός οργανισμός παρεμβάσεως, κατόπιν αγορών που πραγματοποιήθηκαν σε εφαρμογή του κανονισμού (ΕΟΚ) αριθ. 701/79, και τα οποία προορίζονται για την εξαγωγή.

2. Το προϊόν και η παρουσίασή του, καθώς και η τιμή πωλήσεώς του καθορίζονται στο παράρτημα 1.

3. Οι πωλήσεις γίνονται σύμφωνα με τις διατάξεις του κανονισμού (ΕΟΚ) αριθ. 2173/79, και ιδίως τα άρθρα 2 έως 5, και του κανονισμού (ΕΟΚ) αριθ. 1687/76.

4. Οι πληροφορίες σχετικά με την ποσότητα καθώς και τους τόπους όπου βρίσκονται αποθηκευμένα τα προϊόντα δύνανται να ζητηθούν από τους ενδιαφερομένους στη διεύθυνση που αναφέρεται στο παράρτημα II.

Άρθρο 2

Κατά παρέκκλιση του άρθρου 2 παράγραφος 2 εδάφιο δεύτερο του κανονισμού (ΕΟΚ) αριθ. 2173/79, οι αιτήσεις αγοράς δεν πρέπει να περιλαμβάνουν την ένδειξη της ή των αποθηκών όπου τα ζητούμενα προϊόντα είναι αποθηκευμένα.

Άρθρο 3

Κατά παρέκκλιση του άρθρου 15 παράγραφος 1 του κανονισμού (ΕΟΚ) αριθ. 2173/79, το ποσό της ασφαλείας καθορίζεται σε 100 ΕΝΜ ανά 100 χιλιόγραμμα.

Άρθρο 4

Ο κανονισμός (ΕΟΚ) αριθ. 1687/76 τροποποιείται ως εξής:

Στο παράρτημα, μέρος I "Προϊόντα που προορίζονται για την εξαγωγή ως έχουν", προστίθενται το ακόλουθο σημείο 21 και η σχετική υποσημείωση:

"21. Κανονισμός (ΕΟΚ) αριθ. 2408/80 της Επιτροπής της 16ης Σεπτεμβρίου 1980 περί της πωλήσεως, με σκοπό την εξαγωγή τους, σε τιμή που καθορίζεται κατ' αποκοπήν εκ των προτέρων βοείων κρεάτων με οστά που κατέχει ο γαλλικός οργανισμός παρεμβάσεως(21).

(21) ΕΕ αριθ. Ν 248 της 19.9.1980, σ. 10."

Άρθρο 5

Ο παρών κανονισμός αρχίζει να ισχύει την 22α Σεπτεμβρίου 1980.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 16 Σεπτεμβρίου 1980.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 148 της 28.6.1968, σ. 24.

(2) ΕΕ αριθ. Ν 329 της 24.12.1979, σ. 15.

(3) ΕΕ αριθ. Ν 87 της 7.4.1979, σ. 22.

(4) ΕΕ αριθ. Ν 112 της 5.5.1979, σ. 14.

(5) ΕΕ αριθ. Ν 14 της 21.1.1969, σ. 2.

(6) ΕΕ αριθ. Ν 61 της 5.3.1977, σ. 18.

(7) ΕΕ αριθ. Ν 251 της 5.10.1979, σ. 12.

(8) EΕ αριθ. Ν 190 της 14.7.1976, σ. 1.

(9) ΕΕ αριθ. Ν 133 της 30.5.1980, σ. 19.

BILAG I - ANHANG I - ANNEX I - ANNEXE I - ALLEGATO I - BIJLAGE I - ΠΑΡΑΡΤΗΜΑ

Salgspris i ECU pr. 100 kg af produkterne

Verkaufspreise in ECU je 100 kg des Erzeugnisses

Selling price in ECU per 100 kg of product

Prix de vente en Ecus par 100 kg de produit

Prezzi di vendita in ECU per 100 kg di prodotto

Verkoopprijzen in Ecu per 100 kg produkt

Τιμές πωλήσεως σε ΕΝΜ ανά 100 χλγ. προϊόντων

FRANCE

- Quartiers arriere, decoupe a 8 cotes, dite " pistola " provenant des:

Jeunes bovins: 220,520

BILAG II - ANHANG II - ANNEX II - ANNEXE II - ALLEGATO II - BIJLAGE II - ΠΑΡΑΡΤΗΜΑ

Interventionsorganernes adresser

Anschrift der Interventionsstelle

Address of the intervention agency

Adresse de l'organisme d'intervention

Indirizzo dell'organismo d'intervento

Adres van het interventiebureau

Διεύθυνση του οργανισμού παρεμβάσεως

FRANCE: ONIBEV

Tour Montparnasse

33, avenue du Maine

75755 Paris Cedex 15

Tel. 538 84 00, telex 260 643